తరుణ్‌దీప్ రాయ్

**తరుణ్‌దీప్ రాయ్** (జననం 1984 ఫిబ్రవరి 22)  సిక్కింకు చెందిన విలుకాడు.  క్రీడలలో ఆయన చేసిన కృషికి గాను 2021లో భారత ప్రభుత్వం ఆయనకు పద్మశ్రీ అవార్డును ప్రదానం చేసింది. ఆయన మూడుసార్లు ఒలింపిక్ పోటీల్లో పాల్గొన్నాడు.

## తొలినాళ్ళ జీవితం
రాయ్ భారతదేశంలోని సిక్కింలోని నామ్చిలో జన్మించాడు. అతనికి ఒలింపిక్ గోల్డ్ క్వెస్ట్ అనే క్రీడా NGO మద్దతు ఇస్తుంది.

## కెరీర్
thumb|29 ఆగస్టు 2006న న్యూఢిల్లీలో జరిగిన ఒక కార్యక్రమంలో, విలువిద్యలో తరుణ్‌దీప్ రాయ్‌కు అర్జున అవార్డు -2005ను ప్రదానం చేస్తున్న రాష్ట్రపతి డాక్టర్ ఎపిజె అబ్దుల్ కలాం.
రాయ్ 2003 లో 19 సంవత్సరాల వయసులో మయన్మార్‌లోని యాంగోన్‌లో జరిగిన ఆసియా ఆర్చరీ ఛాంపియన్‌షిప్ 2003లో అంతర్జాతీయ పోటీల్లోకి అడుగుపెట్టాడు. 2010 నవంబరు 24న చైనాలోని గ్వాంగ్‌జౌలో జరిగిన 16వ ఆసియా క్రీడల్లో భారతదేశం తరపున తొలి వ్యక్తిగత రజత పతకాన్ని గెలుచుకున్నాడు.  

అంతకుముందు, అతను 2006లో దోహాలో జరిగిన 15వ ఆసియా క్రీడలలో కాంస్య పతకం గెలుచుకున్న భారత జట్టులో సభ్యుడు కూడా 

2004 వేసవి ఒలింపిక్స్‌లో పాల్గొనడం ద్వారా అతను ఒలింపియన్ అయ్యాడు. అక్కడ అతను పురుషుల వ్యక్తిగత ర్యాంకింగ్ రౌండ్‌లో 72-బాణాల స్కోరు 647తో 32వ స్థానంలో నిలిచాడు. అతను మొదటి ఎలిమినేషన్ రౌండ్‌లో గ్రీస్‌కు చెందిన అలెగ్జాండ్రోస్ కరాగేర్గియోతో తలపడి 147-143తో ఓడిపోయాడు. అతని చివరి ర్యాంక్ 43. 2004 ఒలింపిక్స్‌లో 11వ స్థానంలో నిలిచిన భారత పురుషుల ఆర్చరీ జట్టులో కూడా అతను సభ్యుడు.

### గాయం
2007, 2008 సంవత్సరాల్లో కెరీర్‌కు ముప్పు కలిగించే భుజం గాయం కారణంగా అతను రెండు సంవత్సరాలు ఆటకు దూరంగా ఉండవలసి వచ్చింది. తిరిగి వచ్చాక, 2010 గ్వాంగ్‌జౌ ఆసియా క్రీడలలో వ్యక్తిగత ఈవెంట్‌లో రజత పతకాన్ని గెలుచుకున్నాడు. 

### లండన్ ఒలింపిక్స్
2012లో అమెరికాలోని ఓగ్డెన్‌లో జరిగిన అర్హత రౌండ్‌లో భారతదేశం మూడవ స్థానంలో నిలిచిన తర్వాత, అతనికి 2012 లండన్ ఒలింపిక్స్‌లో భారత పురుషుల రికర్వ్ జట్టులో చోటు లభించింది.

న్యూయార్క్ నగరంలో జరిగిన 2003 ప్రపంచ ఛాంపియన్షిప్లో 4వ స్థానంలో నిలిచిన భారత విలువిద్య జట్టులో ఆయన భాగం. స్పెయిన్‌, మాడ్రిడ్‌లో జరిగిన 2005 ప్రపంచ ఛాంపియన్షిప్లో రజత పతకం సాధించిన భారత జట్టులో కూడా అతను భాగం. 2005లో ప్రపంచ ఆర్చరీ ఛాంపియన్షిప్ సెమీఫైనల్ రౌండ్కు చేరుకున్న తొలి భారతీయుడిగా నిలిచాడు. అక్కడ అతను కాంస్య పతకం ప్లే-ఆఫ్ కోసం దక్షిణ కొరియాకు చెందిన వాన్ జోంగ్ చోయి చేతిలో 106-112 తేడాతో తృటిలో ఓడిపోయాడు.

అతను గౌహతి, షిల్లాంగ్‌లలో జరిగిన దక్షిణాసియా క్రీడలలో మూడు బంగారు పతకాలు గెలుచుకున్నాడు. 

### టోక్యో ఒలింపిక్స్
రాయ్, అతాను దాస్, ప్రవీణ్ జాదవ్ లతో కలిసి కోటా స్థానాన్ని గెలుచుకుని టోక్యో ఒలింపిక్స్‌లో పాల్గొన్నాడు. లాక్‌డౌన్ కారణంగా, అతను ASI క్యాంపస్‌లో శిక్షణ పొందాడు. ఆరు నెలల్లో అతను 14 కిలోలు తగ్గాడు. పురుషుల జట్టు పోటీల్లో రౌడు 16 లో కజకస్థాన్‌ను ఓడించిన భారత జట్టులో అతను ఉన్నాడు. ఆ తరువాత వాళ్ళు క్వార్టర్ పైనల్లో కొరియా చేతిలో ఓడిపోయారు. వ్యక్తిగత పోటీలో తరుణ్‌దీప్, మొదటి రౌండులో యుక్రెయిన్‌కు చెందిన ఒలెక్సీ హున్‌బిన్‌ను 6-4 తో ఓడించి, రెండవ రౌండులో ఇస్రాయిల్‌కు చెందిన ఇటే షానీ చేతిలో ఒక్క బాణం షూట్-ఆఫ్‌లో ఓడిపోయాడు.

### పారిస్ ఒలింపిక్స్
పారిస్‌లో జరిగే 2024 వేసవి ఒలింపిక్ క్రీడలలో వ్యక్తిగత, జట్టు ఈవెంట్‌లలో పాల్గొనడానికి రాయ్ ఎంపికయ్యాడు.  వ్యక్తిగత మ్యాచ్‌లో అతను ఇంగ్లాండ్‌కు చెందిన టామ్ హాల్ చేతిలో 1/32 ఎలిమినేషన్లలో ఓడిపోయాడు.

## అవార్డులు

* అతను 2005 లో అర్జున అవార్డును అందుకున్నాడు.
* ఆయన 2020 లో పద్మశ్రీ అందుకున్నారు.
* 2023 అక్టోబరులో, సిక్కింలోని ICFAI విశ్వవిద్యాలయం విలువిద్యలో అతని కృషికి గుర్తింపుగా డాక్టర్ ఆఫ్ ఫిలాసఫీ డిగ్రీని ప్రదానం చేసింది.

## మూలాలు

వర్గం:అర్జున అవార్డు గ్రహీతలు
వర్గం:జీవిస్తున్న ప్రజలు
వర్గం:1984 జననాలు